BIZ บวก 4% นิวไฮรอบ 1 เดือน หลังเซ็นขายชุดเครื่องฉายรังสี 399 ลบ.
BIZ บวก 4% นิวไฮรอบ 1 เดือน หลังเซ็นขายชุดเครื่องฉายรังสี 399 ลบ. ล่าสุดอยู่ที่ 3.38 บาท บวก 0.14 บาท หรือ 4.32% มูลค่าซื้อขาย 1.96 ล้านบาท
BIZ บวก 4% นิวไฮรอบ 1 เดือน หลังเซ็นขายชุดเครื่องฉายรังสี 399 ลบ. ล่าสุดอยู่ที่ 3.38 บาท บวก 0.14 บาท หรือ 4.32% มูลค่าซื้อขาย 1.96 ล้านบาท
15 ต.ค. 2563

ผู้สื่อข่าวรายงานว่า ราคาหุ้น บริษัท บิสซิเนสอะไลเม้นท์ จำกัด (มหาชน) หรือ BIZ ล่าสุด ณ เวลา 10.28 น. อยู่ที่ 3.38 บาท บวก 0.14 บาท หรือ 4.32% สูงสุดที่ 3.40 บาท ต่ำสุดที่ 3.34 บาท ด้วยมูลค่าซื้อขาย 1.96 ล้านบาท โดยราคาหุ้นปรับตัวขึ้นสูงสุดในรอบ 1 เดือน นับตั้งแต่ราคาหุ้นอยู่ที่ระดับ 3.38 บาท เมื่อวันที่ 11 ก.ย.2563

ทั้งนี้ BIZ ระบุว่า บริษัทได้ลงนามในสัญญาซื้อขายชุดเครื่องฉายรังสีแบบปรับความเข้มรอบตัวผู้ป่วยระบบภาพนำวิถี กับหน่วยงานโรงพยาบาลภาครัฐ (สังกัดมหาวิทยาลัยแพทย์) มูลค่าสัญญารวม 399 ล้านบาท มีระยะเวลาของสัญญา 270 วัน
โดย นายสมพงษ์ ชื่นกิติญานนท์ ประธานเจ้าหน้าที่บริหาร BIZ เปิดเผยว่า บริษัทได้ลงนามสัญญาร่วมกับ หน่วยงานโรงพยาบาลภาครัฐ (สังกัดมหาวิทยาลัยแพทย์) ในโครงการสัญญาซื้อขายชุดเครื่องฉายรังสีรักษาแบบปรับความเข้มรอบตัวผู้ป่วยระบบภาพนำวิถี โดยมีมูลค่า 399 ล้านบาท  ซึ่งมีระยะเวลาสัญญาจำนวน  270 วัน
“บริษัทฯ เดินหน้ารับงานอย่างต่อเนื่อง ส่งผลให้ในช่วง 10 เดือนแรกของปีนี้ มีมูลค่างานในมือรอรับรู้รายได้ (Backlog) ในส่วนของธุรกิจเครื่องมือและอุปกรณ์การแพทย์เพิ่มขึ้นมาอยู่ที่ระดับ 2.3 พันล้านบาท จากระดับ 1.9 พันล้านบาท ในช่วงต้นเดือนตุลาคมที่ผ่านมา และจากนี้ไป บริษัทฯ คาดว่า ยังมีโครงการใหม่ ๆเข้ามาสนับสนุนอย่างต่อเนื่อง ซึ่งจะช่วยเพิ่มศักยภาพผลักดันการเติบโตทั้งในปัจจุบัน และอนาคตได้เป็นอย่างดี” 
สำหรับภาพรวมการดำเนินธุรกิจในปี 2563 บริษัทฯ มั่นใจว่าจะสามารถรักษาการเติบโตได้ตามที่ตั้งเป้าหมายไว้ เนื่องจากจะทยอยรับรู้รายได้จาก Backlog ที่มีอยู่จากธุรกิจเครื่องมือและอุปกรณ์ทางการแพทย์ รวมถึงการรับรู้รายได้จากโรงพยาบาลแคนเซอร์อลิอันซ์ ศรีราชา จังหวัดชลบุรี ซึ่งบริษัทฯ ถือหุ้นสัดส่วน 65% โดยปีนี้ถือเป็นปีแรกที่จะรับรู้รายได้เต็มปี
นอกจากนี้ ปัจจุบัน โรงพยาบาลแคนเซอร์อลิอันซ์ ศรีราชา จังหวัดชลบุรีได้เปิดให้บริการ คลินิกแพทย์แผนไทย แผนกไตเทียมแล้ว และเปิดรับสิทธิสำนักงานหลักประกันสุขภาพแห่งชาติ (สปสช.) บัตรทอง 30 บาท หลักประกันสุขภาพแห่งชาติ รวมถึงสิทธิข้าราชการ ตามสิทธิกรมบัญชีกลาง ซึ่งได้รับการตอบรับในทิศทางที่ดีขึ้นอย่างชัดเจน
อนึ่ง เมื่อต้นเดือนตุลาคมที่ผ่านมา บริษัทฯ ได้ลงนามสัญญาในซื้อขายชุดเครื่องมือวัดรังสี และเครื่องมืออื่น ประเภทของอุปกรณ์หรือเครื่องมือทางการแพทย์ ชุดเครื่องมือวัดรังสีและการประกันคุณภาพการรักษา และเครื่องมือยึดตรึงผู้ป่วยด้วยอนุภาคโปรตอน มูลค่ารวม 108.50 ล้านบาท ซึ่งเป็นโครงการของหน่วยงานโรงพยาบาลภาครัฐ (สังกัดมหาวิทยาลัยแพทย์) โดยมีระยะเวลาสัญญา 180 วัน